Missatge: Però què t'empatolles, la velocitat de la llum només és límit per la matèria, i no pas per la informació, que es pot propagar a "c" i a més velocitat i de diverses maneres.

Resposta: A veure, amb les teories comunament admeses, el límit de velocitat dels efectes causals, és precisament c. Ja em diràs de quina manera és pot transmetre informació a més velocitat que la de la llum en el buid. No sé què vols dir en un lloc que no sigui el buid, en un mitjà amb índex de refracció superior a la unitat (tots es mitjans materials), la matèria o la informació sí que pot anar més ràpid que la llum en el mitjà (incidentalment, aquesta és la causa de la radiació de Cerenkov), però aquesta velocitat és sempre inferior a la de la llum en el buid. Si és pogués propagar informació a més velocitat que c, suposant que aquest sigui el límit per les partícules materials, hi hauria problemes de causalitat, es podrien dissenyar experiments on l'efecte fos anterior a la causa, cosa que no agrada gens als físics, ni filòsofs en general.